**ROMÂNIA**

**JUDEŢUL CLUJ**

**CONSILIUL JUDEŢEAN**

**H O T Ă R Â R E**

**privind rectificarea bugetului general propriu al Judeţului Cluj pe anul 2019 și pentru modificarea Hotărârii Consiliului Județean Cluj nr. 51/2019 privind nominalizarea unor sume din bugetul local al Județului Cluj pe anul 2019**

Consiliul Judeţean Cluj întrunit în şedinţă ordinară;

Având în vedere Referatul de aprobare cu nr. 40718 din 13.11.2019la Proiectul de hotărâre privind rectificarea bugetului general propriu al Județelui Cluj pe anul 2019, propus de Președintele Consiliului Judeţean Cluj, domnul Alin Tișe, însoţit de Rapoartele compartimentelor de resort din cadrul aparatului de specialitate al Consiliului Judeţean Cluj cu nr. 40718/2019 şi de Avizele Comisiilor de specialitate nr. 2 și 3;

Luând în considerare:

* adresa Muzeului Etnografic al Transilvaniei cu nr. 2.947/11.11.2019;
* adresa Teatrului de Păpuși Puck cu nr. 696/06.11.2019;
* adresa Revistei Muvelodes cu nr. 113/18.10.2019;
* adresa Spitalului Clinic de Boli Infecțioase Cluj-Napoca cu nr. 20.959/06.11.2019;
* adresa Direcţiei Generale de Asistenţă Socială şi Protecţia Copilului Cluj cu nr. 27.661/13.11.2019;

Luând în considerare prevederile:

* art. 2, ale art. 3 alin. (2), ale art. 58 alin. (1) și (3), ale art. 59 și ale art. 61 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* art. 141 - 155, ale art. 221 - 222 și ale art. 224 din Regulamentul de organizare și funcționare a Consiliului Județean Cluj, aprobat prin Hotărârea Consiliului Județean Cluj nr. 143/2016;

În conformitate cu prevederile:

* art. 173 alin. (1) lit. b), d) și e), alin. (3) lit. a), alin. (5) pct. d) și alin. (7) lit. a) și c) din Ordonanța de urgență a Guvernului nr. 57/2019 privind Codul administrativ, cu completările ulterioare;
* art. 19 alin. (2) din Legea finanţelor publice locale nr. 273/2006, cu modificările şi completările ulterioare;
* Legii bugetului de stat pe anul 2019 nr. 50/2019;
* Hotărârii Consiliului Județean Cluj nr. 50/2019 privind aprobarea bugetului general propriu al Județului Cluj pe anul 2019, cu modificările ulterioare;

Fiind îndeplinite prevederile cuprinse la art. 182 alin. (4) coroborate cu ale art. 136 și art. 139 din Ordonanța de urgență a Guvernului nr. 57/2019 privind Codul administrativ, cu completările ulterioare;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu completările ulterioare;

**hotărăşte:**

**Art. I.** Se aprobă rectificarea bugetului general al Judeţului Cluj pe anul 2019, în sumă de 1.507.768,33 mii lei, conform **anexei nr. 1** care face parte integrantă din prezenta hotărâre.

**Art. II. (1)** Se aprobă rectificarea bugetului local al Judeţului Cluj pe anul 2019 pe capitole, subcapitole și titluri, în sumă de 875.404,38 mii lei-la venituri- și în sumă de 1.003.478,78 mii lei-la cheltuieli, conform **anexei nr. 2** care face parte integrantă din prezenta hotărâre

**(2)** Se aprobă rectificarea bugetului local al Judeţului Cluj pe anul 2019 pe capitole, subcapitole și titluri-Secţiunea de funcționare-, în sumă de 384.341,92 mii lei, atât la venituri cât și la cheltuieli, conform **anexei nr. 3** care face parte integrantă din prezenta hotărâre.

**(3)** Se aprobă rectificarea bugetului local al Judeţului Cluj pe anul 2019 pe capitole, subcapitole și titluri-Secţiunea de dezvoltare-, în sumă de 491.062,46 mii lei-la venituri- și în sumă de 619.136,86 mii lei-la cheltuieli, conform **anexei nr. 4** care face parte integrantă din prezenta hotărâre.

**(4)** Detalierea rectificării bugetului local al Județului Cluj pe anul 2019 pe categorii-la venituri-, respectiv pe capitole și subcapitole-la cheltuieli- este cuprinsă în **anexa nr. 5** care face parte integrantă din prezenta hotărâre.

**Art. III.** Se aprobă rectificarea bugetului local al Județului Cluj pe anul 2019 defalcat pe capitole de cheltuieli, titluri, articole și aliniate, astfel:

a) la Capitolul 51.02 “Autorități executive” – suma de 60.566,69 mii lei conform **anexei nr. 6** care face parte integrantă din prezenta hotărâre;

b) la Capitolul 54.02 “ Alte servicii publice generale” – suma de 22.164,60 mii lei conform **anexei nr. 7** care face parte integrantă din prezenta hotărâre;

c) la Capitolul 66.02 „Sănătate”- suma de 41.442,26 mii lei conform **anexei nr. 8** care face parte integrantă din prezenta hotărâre;

d) la Capitolul 67.02 “ Cultură, recreere și religie” – suma de 99.455,47 mii lei conform **anexei nr. 9** care face parte integrantă din prezenta hotărâre;

e) la Capitolul 68.02 “Asigurări și asistență socială” – suma de 125.114,10 mii lei conform **anexei nr. 10** care face parte integrantă din prezenta hotărâre.

**Art. IV. (1)** Se aprobă rectificarea bugetului instituţiilor publice şi activităţilor finanţate integral sau parţial din venituri proprii pe anul 2019, în sumă de 605.078,17 mii lei atât la venituri cât şi la cheltuieli, conform **anexei nr. 11** care face parte integrantă din prezenta hotărâre.”

**(2)** Detalierea rectificării bugetului instituţiilor publice şi activităţilor finanţate integral sau parţial din venituri proprii pe anul 2019 pe categorii-la venituri-, respectiv pe capitole și subcapitole-la cheltuieli- este cuprinsă în **anexa nr. 12** care face parte integrantă din prezenta hotărâre.

**Art. V.** Se aprobă rectificarea bugetului instituțiilor publice și activităților finanțate integral sau partial din venituri proprii pe anul 2019, defalcat pe capitole de cheltuieli, titluri, articole și aliniate, astfel:

a) la Capitolul 66.10 “Sănătate” – suma de 521.272,23 mii lei conform **anexei nr. 13** care face parte integrantă din prezenta hotărâre;

b) la Capitolul 67.10 “Cultură, religie, recreere” – suma de 70.123,09 mii lei conform **anexei nr. 14** care face parte integrantă din prezenta hotărâre.”

**Art. VI. (1)** Se aprobă rectificarea bugetului fondurilor externe nerambursabile pe anul 2019, în sumă de 341,42 mii lei atât la venituri cât şi la cheltuieli, conform **anexei nr. 15** care face parte integrantă din prezenta hotărâre.

**(2)** Detalierea rectificării bugetului fondurilor externe nerambursabile pe anul 2019 pe categorii-la venituri-, respectiv pe capitole și subcapitole-la cheltuieli- este cuprinsă în **anexa nr. 16** care face parte integrantă din prezenta hotărâre.

**Art. VII**. Se aprobă rectificarea programului de investiţii pe anul 2019, pe capitole, obiective de investiţii şi alte cheltuieli asimilate investiţiilor, conform **anexei nr. 17** care face parte integrantă din prezenta hotărâre.

**Art. VIII.** Hotărârea Consiliului Județean Cluj nr. 51/2019 privind nominalizarea unor sume din bugetul local al Județului Cluj pe anul 2019, cu modificările ulterioare, se modifică după cum urmează:

1. Anexa nr. 1 „Nominalizarea unor sume din bugetul local al Județului Cluj pe anul 2019, Capitolul “Alte servicii publice generale”, se completează după poziția nr. 18 cu o poziție nouă, care are următorul conținut:

|  |  |  |
| --- | --- | --- |
| ”19 | Celebrarea Zilei Naționale a României – 1 DECEMBRIE - | 120.000” |

**Art. IX.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin direcţiile din cadrul aparatului de specialitate al Consiliului Judeţean Cluj, în colaborare cu entitățile nominalizate în anexele la prezenta hotărâre şi Direcţia Generală Regională a Finanţelor Publice Cluj-Napoca.

**Art. X.** Prezenta hotărâre se comunică prin intermediul secretarului judeţului, în termenul prevăzut de lege, direcţiilor din cadrul aparatului de specialitate al Consiliului Judeţean Cluj; Direcţiei Generale Regionale a Finanţelor Publice Cluj-Napoca, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi postare pe pagina de internet “www.cjcluj.ro”.

**Contrasemnează:**

**p. PREŞEDINTE, SECRETAR AL JUDEŢULUI,**

**Alin Tișe Simona Gaci**

**Nr. 216 din 29 noiembrie 2019**

*Prezenta hotărâre a fost adoptată cu 29 voturi “pentru”, 1 ”abținere” și 4 consilieri județeni nu a votat, fiind astfel respectate prevederile legale privind majoritatea de voturi necesară. Din totalul celor 36 de consilieri judeţeni în funcţie și-au înregistrat prezența la ședință un număr de 34 de consilieri județeni, din care 3 consilieri județeni au anunțat, la începutul ședinței, existența unui interes personal care privește adoptarea hotărârii în cauză și nu au fost luați în calcul la stabilirea majorității necesare.*